Diari Oficial de la Generalitat Valenciana


Sumari del DOGV 2589, del 20-09-1995 (1995/836151)

ACORD de 8 de setembre de 1995, del Govern Valencià, pel qual es declara la urgent ocupació dels béns i drets afectats per la servitud de pas d'una línia aèria per a subministrament a una urbanització, als termes municipals de Traiguera i San Jorge.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2589

Data del DOGV
:   20-09-1995

Secció del DOGV
:   ALTRES DISPOSICIONS

Número del document
:   1995/836151


Data del document
:   08-09-1995

Organisme emissor
:   Conselleria d'Indústria i Comerç

Tipus de document
:   Acord

ACORD de 8 de setembre de 1995, del Govern Valencià, pel qual es declara la urgent ocupació dels béns i drets afectats per la servitud de pas d'una línia aèria per a subministrament a una urbanització, als termes municipals de Traiguera i San Jorge.   
El Govern Valencià, en la reunió del dia 8 de setembre de 1995, adoptà l'acord següent:  
Electra del Maestrazgo, SA, va sol·licitar de la Conselleria d'Indústria, Comerç i Turisme, amb data 3 d'abril de 1995, la declaració d'urgent ocupació de béns i drets afectats per l'establiment d'una línia aèria de 20 kV, amb doble circuit per a subministrament a la urbanització Verdefeba, situada als termes municipals de Traiguera i San Jorge.  
La sol·licitud se formula a l'empara del que es disposa en l'article 31 del Decret 2.619/1966, de 20 d'octubre, pel qual es desplega la Llei 10/1966, de 18 de març, sobre expropiació forçosa i servitud de pas per a instal·lacions d'energia elèctrica.  
La línia de referència va ser autoritzada i declarada d'utilitat pública, en concret, per resolució del Servei Territorial d'Indústria i Energia de Castelló, amb data 10 de maig de 1994.  
Enviat l'expedient pel Servei Territorial d'Indústria i Energia de Castelló, d'acord amb el que es disposa en la Llei 10/1966, de 18 de març, i el reglament per a la seua aplicació, aprovat pel Decret 2.619/1966, de 20 d'octubre, es va sotmetre a informació pública la relació de propietaris i béns afectats, i es va publicar en el diari Mediterráneo de 29 d'abril de 1995, en el Butlletí Oficial de la Província de Castelló de 6 de maig de 1995 i en el Butlletí Oficial de l'Estat de 9 de juny de 1995.  
Acabat el període d'informació pública, no s'hi presentaren al·legacions.  
La urgent ocupació es justifica en la necessitat de millorar i mantenir el servei en les condicions reglamentàries i alhora ampliar la capacitat de la xarxa de distribució per a poder atendre possibles ampliacions en les poblacions de Traiguera i San Jorge.  
Per tot això, a proposta del conseller d'Indústria i Comerç, el Govern Valencià  
ACORDA  
Declarar la urgent ocupació dels béns i drets afectats per la servitud de pas de la línia aèria de 20 kV, amb doble circuit per a subministrar a la urbanització Verdefeba, situada als termes municipals de Traiguera i San Jorge (Castelló), propietat d'Electra del Maestrazgo, SA, als efectes previstos en la Llei 10/1966, de 18 de març, d'Expropiació Forçosa i Servitud de Pas per a Instal·lacions Elèctriques, i en el seu Reglament, aprovat pel Decret 2.619/1966, de 20 d'octubre.  
Els béns i drets afectats per aquest acord, situats als termes municipals de Traiguera i San Jorge, de Castelló, són els que figuren en la relació de propietaris que es publicà per a informació pública en el diari Mediterráneo de 29 d'abril de 1995, en el Butlletí Oficial de la Província de Castelló de 6 de maig de 1995 i en el Butlletí Oficial de l'Estat de 9 de juny de 1995.  
Contra aquest acord, que posa fi a la via administrativa, podrà interposar-s'hi, després de la comunicació prèvia preceptiva al Govern Valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats a partir del dia de la notificació o publicació d'aquest acord en el Diari Oficial de la Generalitat Valenciana, de conformitat amb el que s'estableix en els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la llei Reguladora de la Jurisdicció Contenciosa Administrativa (disposicions addicional deu i onze de la citada Llei 30/1992), sense perjudici que els interessats puguen exercitar qualsevol altre recurs que estimen oportú.  
València, 8 de setembre de 1995  
El conseller secretari del Govern Valencià,  
JOSÉ JOAQUíN RIPOLL SERRANO